Carles Puyol

Carles Puyol i Saforcada (sündinud 13. aprillil 1978 La Pobla de Seguris) on Hispaania endine jalgpallur, kaitsja.

Ta kuulus kogu karjääri jooksul Barcelona meeskonda, kus mängis 15 aasta jooksul 593 mängu, lõi 18 väravat ja võitis 21 karikat.

Aastatel 2000–2013 mängis Puyol rahvuskoondises 100 mängu ja lõi kolm väravat. Hispaaniat esindades võitis ta 2008. aasta Euroopa meistrivõistlused ja 2010. aasta maailmameistrivõistlused, kus ta lõi poolfinaalis Saksamaa vastu peaga võiduvärava.

 Klubikarjäär 

 Algusaastad 
vasakul|pisi|Puyol Barcelona meeskonnas 2007. aastal
Puyol liitus 1995. aastal Barcelona noorteakadeemiaga La Masia. Kahe aasta pärast mängis ta juba Barcelona B-meeskonnas.

2. oktoobril 1999 tegi Puyol debüüdi Barcelona põhimeeskonnas Valladolidi Reali vastu Hispaania kõrgliiga raames, mäng lõppes 2:0 Barcelona võiduga. 

 2003–2008 
2003–04 hooajal, pärast Luis Enrique karjääri lõpetamist, nimetati Puyol Barcelona kapteniks. 

2005–06 hooajal mängis ta klubis 52 ametlikku mängu, kui Barcelona võitis nii La Liga kui ka Meistrite Liiga. Meistrite Liiga finaalis alistati Londoni Arsenal skooriga 2:1. 

Järgmisel aastal tuli ta klubiga uuesti Hispaania meistriks. 

 2008–2014 
16. septembril 2008 mängis Puyol Meistrite Liiga alagrupimängus Lissaboni Sportingu vastu oma 400. Barcelona kohtumise. 

Sel hooajal tegi ta vigastuste tõttu La Ligas kaasa ainult 28 kohtumist ja lõi ühe värava. Värav tuli Madridi Reali vastu, kui Barcelona võitis võõrsil 2:6. 

2009. aastal aitas ta Barcelonal klubi kaptenina võita Meistrite Liiga, Euroopa superkarika ja jalgpalliklubide maailmameistrivõistlused. 

2009–10 hooajal tuldi taas Hispaania meistriks.

Järgmisel hooajal oli Puyol taas kimpus vigastustega. Ta võitis klubiga La Liga ja Meistrite Liiga. Meistrite Liiga finaalis Manchester Unitedi vastu mängis ta kuus minutit.

2. märtsil 2014 tõusis ta mööda Miguelist Barcelonas mängitud mängude arvestuses, ainult Xavi oli mänginud temast toona rohkem mänge.

15. mail 2014 lõpetas Puyol jalgpallurikarjääri. Ta mängis Barcelona meeskonnas kokku 15 aastast (kümme neist kaptenina), tegi kaasa 593 mängus, lõi 18 väravat ja võitis 21 karikat.

 Koondisekarjäär 
pisi|Puyol mängimas Kataloonia jalgpallikoondises|309x309px
Puyol debüteeris Hispaania jalgpallikoondises 15. novembril 2000 mängus Hollandiga. Esimese värava lõi ta 17. aprillil 2002 sõprusmängus Põhja-Iirimaa vastu.

Puyol võitis koondisega 2008. aasta Euroopa meistrivõistlused ning valiti ka turniiri sümboolsesse koosseisu.

2009. aasta FIFA konföderatsioonide karikal langes Hispaania poolfinaalis, Puyol valiti taas turniiri parimasse rivistusse. 

2010. aasta maailmameistrivõistlustel mängis ta kõikides Hispaania mängudes. Poolfinaalis Saksamaaga lõi ta peaga mängu ainsa värava. Finaalis Hollandi vastu tegi Puyol kaasa kõik 120 minutit, kui hispaanlased võitsid Andrés Iniesta väravast 1:0.

Ta pidi vigastuse tõttu vahele jätma 2012. aasta Euroopa meistrivõistlused.

Puyol mängis viimase mängu rahvuskoondises 6. veebruaril 2013, kui koondis alistas 3:1 Uruguay.

Kokku mängis Puyol aastatel 2000–2013 Hispaania koondises 100 mängu ja lõi 3 väravat. 

Ta mängis koondises 2000. aasta suveolümpiamängudel, 2002., 2006. ja 2010. aasta maailmameistrivõistlustel ning 2004. ja 2008. aasta Euroopa meistrivõistlustel.

Kataloonia jalgpallikoondises tegi ta kaasa kuues sõpruskohtumises.

 Statistika 
Allikas:
KlubiHooaegLiigaCopa del ReyEuroopaMuuKokkuDivisjonMängeVäravaidMängeVäravaidMängeVäravaidMängeVäravaidMängeVäravaidBarcelona B1996–97Segunda División11—111997–98Segunda División B423—4231998–99Segunda División 382—3821999–2000Segunda División B80—80Kokku896—896Barcelona1999–2000La Liga2405080003702000–011702050—2402001–0235210150—5122002–0332000140—4602003–042704070—3802004–053601080—4502005–0635130120205212006–073517091405522007–0830070101—4712008–0928160110—4512009–1032120100404812010–111712080002712011–122637290204452012–131315140002222013–1451611000122Kokku39212584131212059318Karjäär kokku48118584131212068224

 Väravad koondises 
Jrk.nrKuupäevStaadionVastaneSkoorTulemusVõistlus1.17. aprill 2002Windsor Park, Belfast, Põhja-Iirimaa  Põhja-Iirimaa0:40:5Sõpruskohtumine2.11. oktoober 2008A. Le Coq Arena, Tallinn, Eesti  Eesti0:30:32010. aasta MM-i valikmäng3.7. juuli 2010Moses Mabhida, Durban, Lõuna-Aafrika  Saksamaa0:10:12010. aasta MM-i poolfinaal

 Saavutused 
pisi|Carles Puyol 2008. aastal
Barcelona
 La Liga: 2004–05, 2005–06, 2008–09, 2009–10, 2010–11, 2012–13
 Copa del Rey: 2008–09, 2011–12
 Hispaania superkarikas: 2005, 2006, 2009, 2010, 2011, 2013
 UEFA Meistrite Liiga: 2005–06, 2008–09, 2010–11
 Euroopa superkarikas: 2009, 2011
 Jalgpalliklubide maailmameistrivõistlused: 2009, 2011
Hispaania
 Kuldmedalist 
 Jalgpalli maailmameistrivõistlused: 2010
 Euroopa meistrivõistlused: 2008

 Isiklikku 
Puyol elab koos Hispaania modelli Vanessa Lorenzoga, kellega tal on kaks tütart.

 Viited 

 Välislingid 

Kategooria:Kataloonia jalgpallurid
Kategooria:Hispaania jalgpallurid
Kategooria:FC Barcelona mängijad
Kategooria:La Liga mängijad
Kategooria:Sündinud 1978